Hvert værelse er på 12 m² med tilhørende 6 m² egen forgang med indbyggede skabe, samt eget toilet og bad, i alt 18 m². Alle værelser har internetopkobling og tv-stik. Der er fælleskøkkener, som hver benyttes af 17-18 beboere. Køkkenerne er udstyret med tv. Beboerne har adgang til festsal/tv-stue og gårdhave. Herudover er der lokaler til f.eks. billard, bordfodbold og bordtennis samt motionsrum, cykelværksted, musiklokale og mødelokale. Der er fælles vaskeri.  Ombygning og udvidelse Kollegiet gennemgik i 2013 en modernisering, som ud over nye køkkener også omfatter en udvidelse med en ekstra etage. Udvidelsen giver plads til 42 nye værelse, som hver har et lille tekøkken (dog uden køleskab, ovn og kogeplader) for uden de større fælleskøkkener. Kollegiets arkitektoniske fremtoning ændres markant med den nye etage, da det selvsagt aldrig var tiltænkt, at det funktionalistiske kollegiebyggeri fra 1960'erne skulle udvides opad og i en helt anden arkitektonisk stil med andre typer materialer. Bygningen mister sin harmoni, men giver på den anden side plads til flere studerende, og en modernisering/renovering var tiltrængt.  Ansøgning om værelse Ansøgning om værelse foretages på www.ungdomsboligaarhus.dk